kardosdrur/scandi-wiki huggingface dataset:
Venningsted-Brarup

Venningsted-Brarup (dansk), Wenningstedt-Braderup (tysk) eller Woningstair-Brääderep (nordfrisisk) er en landsby og kommune beliggende på vesterhavsøen Sild i Nordfrisland i det nordvestlige Sydslesvig. Administrativt hører kommunen under Nordfrislands kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Landskabet Sild kommunefællesskab (Amt Landschaft Sylt). I den danske tid indtil 1864 hørte landsbyen under Kejtum Sogn (Landskabet Sild, Utlande og senere Tønder Amt). 

Venningsted er første gang nævnt 1462. Stednavnetes første led henføres til personnavnet Vinni. Brarup er første gang nævnt 1612. Stednavnet henføres til gada. bra for en skråning. Der er tale om et ældre dansk stednavn, som i middelalderen blev udtalt på frisisk. Venningsted og Brarup regnes under øens nordbyer.

Ifølge sagnet lå anglernes nordsøhavn Venningsted i jernalderen få hundrede meter ud for den nuværende kystlinje. Under Hengist og Horsa skal anglerne være sat over til Britannien. Herom minder gaden Horsatal (Horsadalen). Nord for Venningsted ligger gravhøjen Denghoog. Ved vestkysten findes den Røde Klev.

Eksterne henvisninger 

 Kommmunens hjemmeside

Noter 

Byer i Kreis Nordfriesland
Sild (ø)
Byer i Slesvig-Holsten
Fransk Wikipedia

Den fransksprogede Wikipedia lanceredes i 11. maj 2001,
og nåede 1 mio artikler i september 2010, hvilket gjorde den til den tredjestørste Wikipedia efter den engelske og den tyske. Den fransksprogede Wikipedia er den største Wikipedia på romanske sprog. I november 2016 er den fransksprogede Wikipedia den sjettestørste udgave af Wikipedia.

Kilder

Eksterne henvisninger 

Wikipedia efter sprog
Etableret i 2001
Mester

En mester (æda. mæster, oldn. meistari; fra mnt. meister, mester (hty. meister), af lat. magister) er oprindeligt en titel på en lærer, som har elever. Deraf også universitetsgraden magistergrad. Også om en håndværker, der var så veluddannet at han kan være læremester for lærlinge i sit fag. I perioder skulle en svend der ønskede at blive mester aflægge en mesterprøve – for at blive optaget i et håndværkerlaug.
Som ansatte kan mesteren have svende, lærlinge og arbejdsdrenge.

Mester kan også bruges til at udtrykke at en person er usædvanlig dygtig til sit fag.

Herudover bruges det i sammensatte ord som fyrmester, maskinmester og lokomotivmester til at udtrykke at personen er i en overordnet stilling.

Titlen mester bruges nu især til i sportsverdenen, hvor man f.eks. kan blive national mester, europamester eller verdensmester i sin disciplin.

Referencer 

Titler
 
Sport
Hoegaarden

Hoegaarden har flere betydninger:

 Hoegaarden (by) – en by i Belgien.
 Hoegaarden (øl) – et ølmærke
Live in L.A. (Death & Raw)

Live in L.A. (Death & Raw) er et livealbum af det amerikanske dødsmetal-band Death. Det blev optaget den 5. december 1998 i Los Angeles, og udgivet den 16. oktober 2001 gennem Nuclear Blast. Oprindeligt blev albummet udgivet for at anskaffe penge til Chuck Schuldiners cancerbehandling.

Spor 
 "Intro / The Philosopher" – 3:52 
 "Spirit Crusher" – 6:26
 "Trapped in a Corner" – 4:25
 "Scavenger of Human Sorrow" – 6:39
 "Crystal Mountain" – 4:47
 "Flesh and the Power It Holds" – 8:01
 "Zero Tolerance" – 5:00
 "Zombie Ritual" – 4:41
 "Suicide Machine" – 4:14
 "Together as One" – 4:11
 "Empty Words" – 7:03
 "Symbolic" – 6:16
 "Pull the Plug" – 6:22

Album fra 2001
Death-album
Live in Eindhoven

Live in Eindhoven er det andet livealbum af det amerikanske dødsmetal-band Death. Det blev optaget i Eindhoven, Holland til Dynamo Open Air festivalen i maj 1998, og udgivet den 30. oktober 2001 gennem Nuclear Blast. Albummet blev også udgivet i en dvd-version. Det var den sidste Death udgivelse Chuck Schuldiner kom til at opleve, inden han døde af kræft.

Spor 
 "The Philosopher" – 4:21
 "Trapped in a Corner" – 4:40
 "Crystal Mountain" – 5:01
 "Suicide Machine" – 4:19
 "Together as One" – 4:05
 "Zero Tolerance" – 4:50
 "Lack of Comprehension" – 3:46
 "Flesh and the Power It Holds" – 8:41
 "Flattening of Emotions" – 4:26
 "Spirit Crusher" – 6:56
 "Pull the Plug" – 5:21

Album fra 2001
Death-album
Cynic

Cynic er et progressivt metal-band som indopererer jazz fusion, der blev dannet i 1987 i Miami, Florida, USA. Deres første album Focus blev udgivet i 1993, og deres andet album Traced in Air den 17. november 2008 gennem det franske pladeselskab Season of Mist.

Medlemmer

Nuværende medlemmer 
 Paul Masvidal – Guitar/vokal (1987-1994, 2006-)
 Sean Malone – Båndløs bas, Chapman Stick (1993, 2008,2011,2012-)
 Matt Lynch-Trommer (2015-)

Tidligere medlemmer 

 Robin Zielhorst – Guitar (live, 2008-2010)
 Tymon Kruidenier – guitar, growl (2008-2010)

 Mark Van Erp – Bas (1987-1989)
 Tony Choy- Bas (1991-1993)
 Jason Gobel – Guitar (1988-1994)
 Aruna Abrams – Vokal/keyboard (1994-1996)
 Chris Kringel – Bas (1993-1994, 2006-2007)
 David Senescu – Guitar (2007)
 Jack Kelly – Vokal (1987-1988)
 Esteban "Steve" Rincon – Vokal (1987)
 Russel Mofsky – Guiatrm (1987)
 Tony Teegarden – Keyboard, vokal (1993-1994, 2006-2007)
Sean Reinert - Trommer (1987-1994,2006-2015)

Albums 
 Focus (1993)
 Traced in Air (2008)
 Kindly Bent to Free Us (2014)

Ep'ere 
 Re-traced (2010)

Demoer 
 '88 Demo (1988)
 Reflections of a Dying World (1989)
 '90 Demo (1990)
 Demo 1991 (1991)
 Portal 1995 (1995)
 Promo (2008)

Referencer

Eksterne henvisninger 

 
 

Dødsmetalgrupper
Musikgrupper fra USA
Musikgrupper fra 1987
Troodon

Troodon er en slægt af relativt små, fuglelignende dinosaurer kendt fra den campanske tidsalder i den sene kridtperiode (ca. 77 millioner år siden) og tilhørende underordenen Theropoda, som omfatter overvejende kødædende dinosaurer. Slægten omfatter mindst én art, Troodon formosus, kendt fra Montana, USA.

Etymologi
Slægtsnavnet Troodon er græsk for "sårende tand". Navnet refererer til tænderne, som var forskellige fra de fleste andre theropoder kendt på tidspunktet for deres opdagelse. Tænderne bærer fremtrædende, apikalt orienterede takker. Disse "sårende" savtakker minder imidlertid morfologisk mere om planteædende krybdyrs og antyder en muligvis altædende diæt.

Tidlig historie
En enkelt tand af T. formosus blev fundet af F. V. Hayden i oktober 1855 i eroderede sedimenter (engelsk: badlands) langs Judith River i Montana. Typeeksemplaret af Troodon blev beskrevet af Joseph Leidy udelukkende på grundlag af tanden, hvilket siden hen har givet problemer med klassificeringen af arten. Den var blandt de første dinosaurer, der blev fundet i Nordamerika, selvom den blev antaget for at være et reptil indtil 1877, hvor E. D. Cope placerede den som en dinosaur i gruppen Goniopoda, et tidligt navn for kødædende dinosaurer.

Flere fund
Tidligere er fossile rester fra en lang række andre geologiske formationer blevet tilskrevet dinosaurer fra samme slægt som Judith-flodens Troodon. Det er nu anerkendt som usandsynligt, at disse fossiler, som kommer fra lokaliteter hundreder eller tusinder af kilometer fra hinanden, adskilt af millioner af år, alle repræsenterer en enkelt art eller slægt af troodont dinosaurer. Derfoir er det stadig usikkert, hvor mange arter af Troodon, der eksisterede.

Efterfølgende fund af fossiler, der blev beskrevet som hørende til Troodon, kom bl.a. fra den øvre Two Medicine-formation i Montana og Prince Creek-formationen i Alaska. Troodon-lignende tænder er også blevet fundet i den nedre Javelina-formation i Texas og i Ojo Alamo-formationen i New Mexico.

Beskrivelse
Indtil for nylig var fossile fund af fossiler fra familien Troodontidae dårligt kendt. Imidlertid har vi i det 21. århundrede været vidne til opdagelsen af adskillige nye eksemplarer, ikke mindst efter fund i Kina af ekstremt velbevarede fossiler. Vi ved nu, at troodontider var beklædt med fjer, og blandt dinosaurer, der ikke var fugle, var de blandt de mindste, men samtidig dem med de største relative hjernestørrelser. Det er således blevet foreslået, at Troodon er blandt de nærmeste uddøde slægtninge til fugle. På et usædvanligt velbevaret fossil af troodontiden Anchiornis huxleyii kunne farven på fjerene bestemmes til at være grå og sort på kroppen med rødbrune pletter på hovedet.

Referencer

Dinosaurer
Ceratosaurus

Ceratosaurus var en dinosaurus, der levede i juratiden. Den blev omtrent 3 meter høj og 6 meter lang, og var kødæder. Nogle af dens slægtninge var Dilophosaurus og Coelophysis. Den er kendetegnet ved at have et lille horn på næseryggen.
Der er hovedsageligt fundet fossiler og rester af denne type dinosaurus i Nordamerika.

Dinosaurer
Dromaeosaurus

Dromeosaurus var en rovdinosaurus, der levede i den sene kridttid. Dinosaurus-familien Dromaeosauridae er opkaldt efter denne dinosaurus, og den var den første art i gruppen, der blev fundet, men stadig en af de mindst forståede.

Opdagelse 
Barnum Brown (12. februar 1873 – 5. februar 1963), en respekteret og vellidt fossiljæger på sin tid, udgravede i 1914 de første rester af Dromaeosaurus nær Alberta's Red Deer River i Canada. Sammen med William Diller Matthew navngav han dinosaureren Dromaeosaurus i 1922, men dog på sparsomme beviser. Det eneste, der var fundet, var et kranie og nogle kæbeknogler samt et par lemmer og fodknogler.

Udseende 
Dromaeosaurus var højst sandsynligt en hurtig og kraftig jæger, der jagede i flokke. Ved at sammenligne nutidens udgravninger af andre Dromaeosaurus fossiler, kan man muligvis fastslå, at Dromaeosaurus havde store øjne, en høj, rund snude og kraftige kæber. Forarmene var muligvis mindre end bagbenene, men de var stadigvæk kraftige med skarpe kløer for enden. Bagbenene var også kraftige og havde et meget karakteristisk træk; på hver storetå var der en enorm "seglformet" klo, der var meget effektiv til at snitte i blødt kød med.   
Forskere har længe været i tvivl, om Dromaeosaurus var dækket af skæl eller fjer, men meget tyder på, at de var dækket af en slags dun, måske en primitiv form for fjer.

Se også 
 Dromaeosauridae
 Deinonychus
 Velociraptor

Dinosaurer
Tarbosaurus

Tarbosaurus bataar var en dinosaurus, som levede i Asien for omkring 70 millioner år siden i den sene kridttid. Der er funder fossiler i Mongoliet og i Kina. Den har haft en længde på omkring 12 meter og har været ca. 4-5 meter i højden. Nogle eksperter ser den som en asiatisk udgave af Tyrannosaurus. Nogle af dens slægtninge var Albertosaurus, Gorgosaurus og Eotyrannus.

Dinosaurer
Plateosaurus

Plateosaurus var en dinosaurus, der levede i Triastiden. Den var omkring 9 meter lang og havde en vægt på omkring 4 tons, hvilket gjorde den til den største og tungeste prosauropoda.

Dens fossiler er blevet fundet i Tyskland, Schweiz, Frankrig og Grønland.

Referencer 

Dinosaurer
Megalosaurus

Megalosaurus (som betyder "stor øgle", fra græsk, μεγαλο-/megalo- betyder »kæmpestor 'og σαυρος / sauros betyder» øgle') var en slægt af store kødædende dinosaurer, der levede i starten af Jura-perioden, omkring 166 millioner år siden i Europa (det sydlige England, Frankrig, Portugal). Den er den første slægt af dinosaurer, der er beskrevet og navngivet.

Nogle af dens slægtninge var Spinosaurus,  Baryonyx og Suchomimus. Megalosaurus indgår i en overfamilie kaldet megalosauridae.

Eksterne henvisninger 

Dinosaurer
Reverend & The Makers

Reverend & The Makers er et indie/funk band med base i Sheffield, England.

Referencer 

Musikgrupper fra England
Carcharodontosaurus

Carcharodontosaurus var en 7-8 ton tung og 13-14 meter lang kødædende dinosaur, næsten lige så lang som T-rex, Carcharodontosaurus var i samme familie som Giganotosaurus. Carcharodontosaurus betyder "skarptandet øgle", opkaldt efter Den store hvide haj: Carcharodon carcharias. Den levede i Afrika for cirka 95 millioner år siden og jagtede store langhalsede dinosaurer så som Paralititan.

Dinosaurer
Richard Stoltzman

Richard Stoltzman er en amerikansk klarinettist født i 1942.

Referencer 
 

Klarinettister fra USA
Liopleurodon

Pliosauren Liopleurodon ferox var en slægt af store kødædende havreptiler. De to arter af Liopleurodon levede i Juratiden og var det sidste led i fødekæden i de have, der på den tid dækkede Europa. Den største af arterne vurderes at have kunnet blive op til 6,4 meter lange

Kilder

Eksterne henvisninger 

Havkrybdyr
Forhistoriske krybdyr i Europa
Saeed Younan

Saeed Younan er en amerikansk DJ og producer.

Referencer

Eksterne henvisninger 
 

Dj's fra USA
Kronosaurus

Kronosaurus var en 11 meter lang pliosaur med et 2 meter langt hoved.

Referencer

Eksterne henvisninger 

Havkrybdyr
Forhistoriske dyr
Sauroposeidon

Sauroposeidon var en 21 meter høj, 34 meter lang og 70 ton tung slægtning til Brachiosaurus.

Eksterne henvisninger 

Dinosaurer
University College

University College er navn på flere uddannelsesinstitutioner:

Danmark 
Professionshøjskolen Metropol – Metropolitan University College – professionshøjskole i København
Professionshøjskolen UCC – professionshøjskole i København, tidligere kaldet Professionshøjskolen København – University College Copenhagen
Professionshøjskolen University College Nordjylland – professionshøjskole i Nordjylland
Professionshøjskolen University College Vest – tidligere professionshøjskole i Esbjerg, nu en del af University College Syddanmark
University College Lillebælt – professionshøjskole i Sydøstjylland og på Fyn
University College Sjælland – professionshøjskole på Sjælland
University College Syd – tidligere professionshøjskole i Syd- og Sønderjylland, nu en del af University College Syddanmark
University College Syddanmark – professionshøjskole i Syd- og Sønderjylland
VIA University College – professionshøjskole i Midtjylland

Irland 
University College Cork – en afdeling af National University of Ireland i Cork
University College Dublin – en afdeling af National University of Ireland i Dublin
National University of Ireland, Galway – en afdeling af National University of Ireland i Galway, tidligere kaldet University College, Galway

Norge 
Høgskolen i Oslo (engelsk: Oslo University College) – professionshøjskole i Oslo

Storbritannien 
University College (Cambridge) – et college ved Cambridge University
University College (Durham) – et college ved Durham University
University College (Oxford) – et college ved Oxford University
University College London – et college ved London University
University College Hospital – et universitetshospital i London i tilknytning til University College London
University College School – en privatskole i Hampstead, grundlagt som en del af University College London

Se også 
Professionshøjskole
Pædagogisk assistent

Den pædagogiske assistentuddannelse (PAU) er en af de erhvervsrettede ungdomsuddannelser i gruppen af social- og sundhedsuddannelser. Uddannelsen har en bred målgruppe: Arbejdet kan således være pædagogiske aktiviteter med børn, unge og voksne med almindelige eller særlige behov. Som pædagogisk assistent arbejder man typisk i institutioner inden for velfærdsområdet, eksempelvis i børnehaver, på skoler, i døgninstitutioner eller i botilbud for handicappede.
Uddannelsen erstattede den gamle pædagogisk grunduddannelse (PGU).

For at blive pædagogisk assistent skal man opsøge et af de uddannelsessteder, som tilbyder den pædagogisk assistentuddannelse. Uddannelsen til pædagogisk assistent er en erhvervsrettet uddannelse (EUD), som i sin fulde længde normalt tager 2 år og 9 mdr. Har man gennemført grundforløbet eller har man mindst 1 års relevant erhvervs- eller uddannelseserfaring forkortes denne periode. Uddannelsen er indrettet sådan, at man veksler mellem at skoleundervisning og praktik. På skolen har man blandt andet fag som pædagogik, psykologi, sprog, bevægelse og idræt, samfundsfag, kultur- og aktivitetsfag, dansk og engelsk.
Af øvrige fag kan nævnes børn og natur, folkesundhed og sundhedsfremme, kost og bevægelse og socialpædagogik.

Forløbenes indhold og længde kan variere fra uddannelsessted til uddannelsessted.

Som pædagogisk assistent har man mulighed for at blive optaget på pædagoguddannelsen på kvote 2.

Se også 
 Social- og sundhedsuddannelserne
 Pædagog

Kilder 
 Uddannelsesguiden 
 Om social- og sundhedsuddannelserne på SOSU.dk 

Ungdomsuddannelser i Danmark
Stillingsbetegnelser inden for sundhed
Pædagogik
Pædagogmedhjælpere
San Serac

San Serac er en amerikansk techno-producer.

Referencer

Eksterne henvisninger 
 

Musikere fra USA
Savage Affair

Savage Affair er en dansk musikgruppe bestående af Alex Nyborg Madsen (sang), Torben Aalykke (guitar og kor), Lars Vilmar Jensen (trommer og kor), Martin Schwerin (guitar og kor), Carsten Neumann (bias og kor) og Bo Brinck (keyboards og kor).

Karriere 
Gruppen debuterede i 1993 med albummet Velvet Revolution på pladeselskabet. I 1995 udkom ep'en 45 rpm på Pladekompaniet.

Gruppens andet album, Actual Reality, udkom i 1996 og fik 3/6 stjerner i musikmagasinet GAFFA.

Det tredje album Pink Pills For Pale People, fra pladeselskabet RecArt, udkom i 2000. Deres fjerde album, Dumb Again, der udkom i 2003, fik ligeledes 3/6 stjerner.

Diskografi 
 1993 Velvet Revolution'
 1995 '45 rpm (EP)
 1996 Actual Reality
 2000 Pink Pills for Pale People
 2003 Dumb Again

Referencer

Eksterne henvisninger 
 Savage Affair på Discogs

Rockgrupper fra Danmark
Musikgrupper fra 1993
Shalamar

Shalamar var en amerikansk disko-gruppe der hittede i 1970'erne og 80'erne.

Referencer 

Musikgrupper fra USA
Bryan Oviedo

Bryan Oviedo (født 18. februar 1990 i Alajuela, Costa Rica) er en professionel fodboldspiller fra Costa Rica, der spiller for den amerikanske MLS-klub Real Salt Lake. Han har tidligere spillet for bl.a. F.C. København, FC Nordsjælland, Everton og Sunderland. Oviedo spiller primært venste back og kan tillige spille venstre kant.

Bryan Oviedo begyndte sin professionelle karriere i den costarikanske klub Deportivo Saprissa Han blev hentet til F.C. København i begyndelsen af 2010. Han opnåede dog begrænset med spilletid i 2010 og blev sammen med FCK-holdkammeraten Morten Nordstrand den 28. januar 2011 udlejet til FC Nordsjælland. Oviedos lejeaftale løb til 30. juni 2011.

Efter udløbet af lejeaftalen med FC Nordsjælland opnåede Bryan Oviedo fast spilletid på FCK's hold. Den 31. august 2012 meddelte FC København, at de havde solgt Oviedo til den engelske klub Everton F.C. Efter opholdet i Everton skiftede Oviedo til Sunderland A.F.C. i 2017. Den 29. juli 2019 blev det offentliggjort, at Oviedo skiftede tilbage til F.C. København, hvor han fik sit gamle rygnummer 19 tilbage. Kontrakten med F.C. København udløb i sommeren 2022, hvorefter han skiftede til Real Salt Lake. 

Oviedo spiller desuden for Costa Ricas A-landshold og var en del af Costa Ricas U20-landshold, der opnåede en fjerdeplads ved U/20-Verdensmesterskabet i fodbold 2009 i Egypten.

Referencer

Eksterne henvisninger 

Fodboldspillere fra Costa Rica
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra FC København
Fodboldspillere fra FC Nordsjælland
Fodboldspillere fra Everton F.C.
Fodboldspillere fra Sunderland A.F.C.
Fodboldspillere fra Real Salt Lake
Similou

Similou er en svensk electronica-duo fra Göteborg.

Eksterne henvisninger 
 

Musikgrupper fra Sverige
Duoer
Skunk Anansie

Skunk Anansie er et engelsk alternativt punk band der var mest aktiv i årene mellem 1994 og 2001.

Bandet gik i opløsning i 2001 hvorefter forsangerinden Skin fortsatte med en succesfuld solokarriere. I 2009 blev bandet gendannet og varmede i 2010 op for Rammstein på deres tour. I 2010 udgav de albummet Wonderlustre.

Diskografi 
 Paranoid & Sunburnt (1995)
 Stoosh (1996)
 Post Orgasmic Chill (1999)
 Wonderlustre (2010)
 Black Traffic (2012)
 Anarchytecture (2016)

Eksterne henvisninger 
 

Punkgrupper fra Storbritannien
Indierockgrupper fra Storbritannien
Musikgrupper fra 1994
Snap!

Snap! er en tysk eurodancegruppe dannet i 1989 i Frankfurt. Gruppen har haft en stor udskiftning af medlemmer igennem årene, men var mest succesfuld da rapperen Turbo B var forsanger. Deres to mest succesrige og kendte sange er "The Power" og "Rhythm Is a Dancer", som begge nåede #1 på UK Singles Chart i henholdsvis 1990 og 1992.

Diskografi 
 1990 World Power
 1992 The Madman's Return
 1994 Welcome to Tomorrow
 1996 Snap! Attack: The Best of Snap!
 2003 The Cult of Snap!
 2009 The Power Greatest Hits

Eksterne henvisninger 
 

Musikgrupper fra Tyskland
IPad

iPad er en håndholdt computer, en såkaldt tablet-computer, udviklet og designet af Apple Inc. Den første udgave af denne computer blev annonceret d. 27. januar 2010. Selve iPad'en blev frigivet sidst i marts måned, og den lidt dyrere model med 3G modul blev frigivet en måneds tid senere. Ideen bag dette produkt er ifølge Apple, at den skal udfylde det hul, der eksisterer mellem bærbare computere og de moderne smartphones.
iPad blev i løbet af 80 dage solgt i over 3 millioner eksemplarer. Og har opnået en markedsandel på de såkaldte tablets på 95% iflg. en report fra Strategy Analytics i det andet kvartal af 2010.

iPad er således designet til at kunne gå på internettet via WiFi eller 3G, håndtere e-mails, holde styr på kontakter, audio, video, film, musik og spil og andre lignende ting, som man kender fra både computere og mobiltelefoner. Alt dette kontrolleres ved hjælp af multi-touch-teknologi (kendt fra bl.a. iPhone), og iPod touch samt et virtuelt keyboard. iPad bruger det samme styresystem iOS som iPod Touch og iPhone.

Man kan køre applikationer kendt fra App Store, som man også kan køre på iPhone og iPod Touch. Udover de applikationer der oprindeligt var tiltænkt iPhone og iPod Touch er det også muligt at udvikle applikationer specielt til iPad'en. Det gøres via Apples officielle iPhone 4.0 SDK.
iPad indeholder et accelerometer med 3 aksler – som styrer iPad's orientering horisontalt og vertikalt. Placering i landskabet udregnes via WI-FI netværktrateration – dvs. at den regner ud hvor den befinder sig ud fra de signaler de trådløse netværk udsender.

Flere af de store spilfirmaer har annonceret at de vil udvikle spil specielt til iPad-platformen.

iPad Pro 
Ny stor iPad Pro med 12,7" skærm.
Større skærm end iPad Air 2, som har en 9,7" skærm.
Har en ny kraftig A9X CPU med kraftig grafik processor.

Lanceret den 13. november 2015 i USA og mange andre lande, også i Danmark.

iPad Air 2 (6. generation) 
iPad Air 2 blev lanceret af Apple 16. oktober 2014, og modtog en ny hurtigere A8X processor, bedre 8MP kamera bag, den nye iOS 8.1-version, og en tynd ydre med en tykkelse på 6,1 mm. Dens forgænger iPad Air vil fortsat være tilgænglig, men til en nedsat pris.

Referencer

Eksterne henvisninger 

 Officiel iPad side
Lo (landbrug)

Ordet lo eller tærskelo henviser til det sted på en gård, hvor der blev tærsket korn ved håndkraft. Faktisk var det underlaget, oftest (ler)gulvet, der var loen, som kunne være uden- eller indendørs. (Derfor skriver N.F.S.Grundtvig:" i vor Lade, paa vor Lo,"). Var loen indendørs, kaldtes bygningen loen. Da tærskeværket blev almindelig, opbevaredes og anvendtes det i loen. - På en landbrugsejendom er laden derimod en (lager)bygning, som anvendes til opbevaring af maskiner. I dag vil man nok bruge ordet maskinhus eller garage. (Se, så længe linket virker: https://www.kristeligt-dagblad.dk/bagsiden/i-vor-lade-på-vor-lo)

Kan også være en bred køregang på langs eller tværs gennem en ladebygning.

Noter 

Landbrugsbygninger
Soul Asylum

Soul Asylum er en amerikansk rockgruppe, der blev dannet i Minneapolis.

Rockgrupper fra USA
Har spillet på Roskilde Festival
Musikgrupper fra 1983
Stakka Bo

Stakka Bo (født 5. december 1966 som Johan Renck) er en svensk musiker og musikvideoinstruktør. Han har instrueret musikvideoer for førende kunstnere som Kylie Minogue og Madonna.

Eksterne henvisninger 

 

Musikere fra Sverige
Filminstruktører fra Sverige
Steve Angello

Steve Angello (født 1982 i Athen som Steve Angello Josefsson Fragogiannis) er en svensk/græsk DJ og producer.

Eksterne henvisninger 

 

Dj's fra Sverige
Musikproducere fra Sverige
Musikere fra Grækenland
Swedish House Mafia